ibankมอบเงินช่วยเหลือร.พ.มหาราชนครราชสีมา
ธนาคารอิสลามแห่งประเทศไทย&nbsp; (ibank)&nbsp; มอบเงิน 500,000 บาท ให้กับโรงพยาบาลมหาราชนครราชสีมา&nbsp; เพื่อร่วมช่วยเหลือโรงพยาบาลในการดูแลผู้ป่วยกว่า 700 คน&nbsp; หลังจาก จ.นครราชสีมา ประสบภัยน้ำท่วมหนักสุดในรอบ 50 ปี
22 ต.ค. 2553

ธนาคารอิสลามแห่งประเทศไทย  (ibank)  มอบเงิน 500,000 บาท ให้กับโรงพยาบาลมหาราชนครราชสีมา  เพื่อร่วมช่วยเหลือโรงพยาบาลในการดูแลผู้ป่วยกว่า 700 คน  หลังจาก จ.นครราชสีมา ประสบภัยน้ำท่วมหนักสุดในรอบ 50 ปี
นายธีรศักดิ์ สุวรรณยศ กรรมการผู้จัดการ ธนาคารอิสลามแห่งประเทศไทย  (ibank)  เปิดเผยว่า สถานการณ์น้ำท่วมในจังหวัดนครราชสีมาในขณะนี้มีความน่าเป็นห่วงเป็นอย่างมาก โดยเฉพาะผู้ป่วยที่พักรักษาตัวอยู่ในโรงพยาบาล ซึ่งมีจำนวน 709 คน  ธนาคารอิสลามแห่งประเทศไทย ขอเป็นส่วนหนึ่งในการร่วมช่วยเหลือผู้ประสบภัยน้ำท่วม  โดยมอบเงินช่วยเหลือเบื้องต้น จำนวน 500,000 บาท เพื่อบรรเทาความเดือดร้อนของประชาชนในพื้นที่ประสบภัยอุทกภัย 
 “ibank ได้มอบเงินช่วยเหลือเบื้องต้นแก่โรงพยาบาลมหาราชนครราชสีมา เนื่องจากได้รับความเดือดร้อนเป็นอย่างมากในขณะนี้ เพราะมีผู้ป่วยจำนวนมาก และเป็นผู้ป่วยหนักอยู่กว่า 100 คน และยังไม่สามารถเคลื่อนย้ายออกจากโรงพยาบาลได้  และผมขอเชิญชวนผู้มีจิตศรัทธาร่วมบริจาคเงิน เครื่องอุปโภค บริโภค ของใช้จำเป็นต่าง ๆ  ช่วยเหลือพี่น้องชาวโคราช และพื้นที่ใกล้เคียงที่ประสบอุทกภัยรุนแรงในครั้งนี้  ” นายธีรศักดิ์กล่าว